ming030890/wiki-yue-high-quality huggingface dataset:
賣淫

賣淫（廣州話婉轉叫接客）係售賣性服務（主要係性交）嘅交易，賣方叫娼／妓，買方叫嫖客。買服務，委婉講係叫買春，市井啲就用「叫雞」同「叫鴨」，新聞多數用「召妓／嫖妓／嫖娼」。呢種生意多數係女賣畀男，爾家男賣畀女傍同性交易兩類，都漸漸多咗。歷史上，奴隸國家有賣身，即身體被他人財產化，要為主人做事。
超級台灣任務

《超級台灣任務》（英文：Mission Incredible: Taiwan）係香港電視廣播有限公司嘅遊埠節目，由梁芷珮、曾國猷做主持，喺2017年4月29號開始香港時間逢禮拜六19:30到20:00喺翡翠台播。呢個節目會玩盡台灣新奇熱點，重會搵嘉賓一齊玩有獎有罰嘅「超級任務」。
超級士兵

超級士兵（supersoldier）泛指用技術改造過、能力遠超常人嘅士兵－大力啲、跑得快啲、耐力好啲，所以戰鬥力勁過一般嘅士兵好多。超級士兵常見於科幻，佢哋嘅超強戰鬥力可以源自基因工程、藥物或者手術等嘅技術，而用咗呢條橋段嘅科幻作品好多時係想探討軍事科技對人類同人性嘅影響。
超級傳播者

超級傳播者（Super-spreader）係一個流行病學術語，指一種傳染性異常強嘅有機體。呢個有機體感染咗一種疾病。喺人類傳播嘅疾病背景下，超級傳播者係比一般感染者更容易感染其他人嘅人。呢種超級傳播者喺流行病學入面尤其令人關注。
典型嘅超級傳播通常符合80/20法則，即大約20％嘅受感染者導致80％嘅傳播個案。
超級傳播事件受多種因素影響，包括族群免疫力、醫院內感染、病毒性、病毒載量、誤診、傳播途徑、免疫抑制同埋多重病原體感染。

著名例子
劉劍倫 - 曾經係廣州中山大學附屬第二醫院退休教授，明知自己確診沙士嘅情況下去香港，加上中共隱瞞疫情，令香港沙士疫情爆發，後來亦喺香港死咗。
超級任天堂

超級任天堂（日本版叫スーパーファミコン，Super Famicom，縮寫SFC；歐美版叫Super Nintendo Entertainment System，縮寫SNES）係日本任天堂喺1990年推出嘅遊戲機。係紅白機既下一代，屬於遊戲機第四世代。
歐美版同日本版採用咗唔同嘅設計， 甚至遊戲封面都會唔同。 係紅白機／灰機遺留落嚟嘅現象。
維基同享有多媒體嘅嘢：Super Famicom and variants
超級孖寶賽車

超級孖寶賽車（英文：Super Mario Kart）係任天堂孖寶賽車系列最早出嘅一隻競速遊戲，喺超級任天堂玩，1992年出。
超級奶爸

《超級奶爸》（Super Daddy），係慈善機構慈慧幼苗製作嘅真人騷節目，第一輯由2017年11月12號到12月31號逢禮拜日22:30-23:00喺香港電視娛樂旗下ViuTV播，第二輯由2018年11月4號到12月23號逢禮拜日22:15-22:45（頭4集）/22:30-23:00（5-8集）喺香港電視娛樂旗下ViuTV播，第三輯由2019年12月6號到2020年1月24號逢禮拜五改喺TVB旗下OTT平台myTV SUPER專區同埋TVB Anywhere點播區度播，由正事創作有限公司製作，何基佑監製兼主持。節目入面「超級奶爸」每一輯都會幫七個家庭解決佢哋2到6歲嘅仔女嘅行為問題。主題曲《全能爸媽》，由黃文傑作曲，何基佑、黃文傑填詞，何基佑同埋清義哥主唱。盧凱韻做節目嘅旁白。
超級大國

超級大國（粵拼：ciu1 kap1 daai6 gwok3，英文：superpower），又叫超級強國、超級強權，國際社會體系中，國力處於第一級水準嘅國家。超級大國擁有較大國際影響力，並能夠向全世界投射軍事力量。
「超級大國」概念始於20世紀初，冷戰時普及。最早指美國、英國同蘇聯三個大國，冷戰時期隨著英帝國瓦解而衰弱改為即指美國同蘇聯兩個分別為資本主義同共產主義代表國家。1991年，蘇聯解體後，現時只有一個超級大國 - 美國。

潛在超級大國
一種大國並含有升格為超級大國嘅部份條件，即有機會成為超級大國嘅大國。經濟上對國際社會造成影響、軍事（可能指核武器數量）、外交關係，文化轉播能力等。
中華人民共和國
俄羅斯
歐盟
印度
英國
日本

字源
根據《牛津英語詞典》，「超級大國」（superpower）一詞出現自1930年。英語中有同類用詞，更早嘅「powers」​​（即「列強」）同「great power」（即「大國」）。
超級大城市

超級大城市（英文：Cities XL）係 2009 年出嘅一隻城市建造遊戲。
蔡適應

蔡適應係臺灣民主進步黨政治人物同埋退伍軍人，宜家係立法委員。佢年輕時係台灣陸軍志願役軍官，係指職軍官班嘅第一期畢業生，退伍後係備役陸軍砲兵上尉。佢之前有做過基隆市議員、民進黨中央黨部嘅發言人，同埋民進黨基隆市黨部嘅主任委員。仲係經國管理暨健康學院嘅兼任講師，同時擔任過基隆市觀光協會嘅理事長，同台灣四季文教協會嘅秘書長。
Template:中華民國第十屆立法委員
蔡貞安

蔡貞安，係大韓民國嘅一個女藝人同埋歌手。
蔡鄭臻

蔡鄭臻係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
蔡進步

蔡進步，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡銘超

蔡銘超係中華人民共和國商人同藝術品收藏家，廈門心和藝術公司總經理。
蔡銘超嚮2009年2月嘅法國佳士得拍賣會上，以3,149萬歐元投贏咗兩件圓明園十二生肖獸首銅像，之後又話唔畀錢。蔡銘超話，要用「非常手段」對付嗰個法國賣家。
象徵性領袖

象徵性領袖（figurehead）係指啲有名無實嘅領袖。例子有現代嘅聯合王國：廿一世紀初嘅聯合王國係行君主立憲制嘅，即係話好似英女王噉嘅君主喺個國家嘅經濟同軍事等方面冇話事權（冇計劃同動員嘅能力），呢啲實權喺嗮英國首相手上，但係英國王室成員依然間唔中就會出嚟演講激勵英國嘅民眾－喺一定程度上依然扮演住領袖嘅功能。
象拔蚌

象拔蚌（Panopea generosa），又叫皇帝蚌，學術上叫太平洋潛泥蛤，係種食得嘅貝類海鮮，生物學分類係屬雙殼綱海螂目潛泥蛤科潛泥蛤屬。所謂「象拔」即係象鼻，因為個樣似，所以有呢個名。
象牙

象牙（ivory或者elephant's teeth）係象嘅獠牙，係犬齒變出來嘅，又粗又長。因為象牙有佢獨特質地，所以係一種物料，好多時用喺藝術品之上。有時類似質地，代替動物嘅獠牙都概括叫做象牙。因為象牙好貴重，唔少象因有象牙而死，所以近年國際都禁象牙生意。
象牙如果唔完整，係濕碎嘅，就叫牙碎。

歷史
大清時，象牙唔少係南非來，經孟買入口。但至多至好嘅，都係暹羅來。亦有一啲係緬甸來。

品質
好嘅象牙係無瑕玼，實兼白。如果裂咗，個啄斷咗，或者裏面腐爛咗，就無咁值錢。不過無論點都好，都會有佢嘅用法。大嘅象牙，一擔有五到八隻，細嘅去到一擔廿五隻。1850年代，大兼靚嘅象牙，賣成百五蚊美金。
象牙塔

象牙塔（粵音：zoeng6 ngaa4 taap3；英文：ivory tower）係指想像中一笪「俾一班人與世隔絕噉追求自己喜好」嘅地方。喺廿一世紀初嘅應用上，「象牙塔」一詞成日係俾人攞嚟形容學者：啲人批評話有好多學者都淨係掛住研究啲普通大眾唔會關注嘅課題，忽略「自己啲研究有冇實用價值」呢點，好似完全生活咗喺自己嘅世界入面噉，就會話呢啲學者「生活喺象牙塔入面」。
象牙海岸

象牙海岸共和國（法文：Côte d'Ivoire）係非洲西部一國。佢邊境西面接住畿內亞，利比利亞，北面馬里同布基納法索，東面就係加納，南邊係海，即係畿內亞灣。佢曾經係熱帶西非各國之中最繁榮，之不過因為政治不穩同內戰，再加埋貪污同拒絕變革，實力已經大不如前。

國名翻譯
本來呢個國嘅國名喺唔同嘅話入面都係按意譯，結果個國名嘅開頭字母喺各種話都唔同，而國際機構喺排列國名嗰陣時都係跟國名開頭字母喺拉丁字母表入面嘅順序嚟排嘅，搞到呢個國嘅國名喺好多時國名排列嘅位置唔固定。為咗改變噉嘅情況，喺得到聯合國同意之後，就決定統一按法文音譯嚟譯國名，普通話譯名就變咗科特迪瓦。
象牙球

象牙球（粵拼：zoeng6 ngaa4 kau4；學名：Echinocactus grusonii），又嗌金琥仙人球或簡稱做金琥，係仙人掌科金琥屬嘅肉質草本植物，原產墨西哥嘅沙漠地區。
佢既係種沙漠植物，又係種瀕危植物。

樣
梗圓波形，出面睇落去有啲似仙人球。高1.3m，直徑≥0.8m；波頂生咗好多條密密麻麻嘅金黃綿毛，有21～37條明顯棱響度。刺座大兼有硬刺，超密，先金黃後變啡；中間有輻射刺。花頂生，黃，似鐘，生喺波頂嗰堆綿毛堆入面，花筒有好多尖嘅鱗片響度。

用途
佢係城市家居綠化嘅其一觀景植物，好多時用嚟整盆景都得。
象牙白

象牙白又叫象牙色，係隻帶淺灰色嘅白色，色水似象牙。呢隻色亦係西方文化入面婚禮用色，象徵純潔同優雅。
藉著雨點再愛你

《藉著雨點再愛你》（英文：Be with You）係一套2018年上畫嘅南韓電影，改編自同名小說《藉著雨點說愛你》，由李章焄執導，蘇志燮、孫藝眞、金志桓主演。
藍偉瑩

藍偉瑩，台灣社褔界人士，科學教育博士，曾經做過台北市教育局課程督學，依家係社團法人瑩光教育協會理事長，不時會就教育議題公開發表意見。

政治立場
喺第11屆中華民國立法委員選舉，佢支持時代力量。
藉著雨點說愛你

《藉著雨點說愛你》係日本作家市川拓司寫嘅一本愛情小說，2003年出版。
藉警自殺

藉警自殺 (suicide by police 或 law-enforcement-assisted suicide)係一種自殺方法。喺呢種情況下，一個想自殺嘅人故意以威脅嘅方式行為，目的係挑起一名公共安全或執法人員嘅致命反應，以結束自己嘅生命。
藍光光碟

藍光光碟（英文：Blu-ray Disc，簡稱BD）係繼DVD之後嘅光碟格式之一，用嚟儲存高質素、高容量嘅嘢。
藍

藍（粵拼：Laam4）係一種色，亦都係紅綠藍光嘅三原色當中波長最短，只係得470納米。
金田起義

金田起義係太平天國領袖洪秀全領導嘅廣西桂平金田村武裝起事。
金田美穗

金田美穗 ，係日本嘅一個女藝人同埋配音員。
金盃

金盃縣，越南嘅一個縣。
金盃花，植物一種。
雅士谷金盃，正式名「金盃」，賽事名俾多項賽馬比賽參考
香港金盃
賽馬會金盃
美洲金盃，足球賽
金田美保

金田美保係日本足球員，曾經喺1981年為日本女子足球代表隊出場5次。
金甲蟲

1908 年一幅插圖；幅圖描繪昆蟲學家喺當時嘅中歐搵到嘅多種金甲蟲。


科
金甲蟲 Scarabaeidae
正面近睇一隻金甲蟲嘅頭
金甲蟲（英文：scarab beetle；學名：Scarabaeidae），粵文正式可以叫金龜子科，係鞘翅目（甲蟲）下嘅一個科，包含咗超過 30,000 個物種。

主要特徵
睇埋：甲蟲
金甲蟲傾向會有
硬淨嘅外骨骼，外骨骼好多時都有金屬噉嘅色澤；
大細好多變，由 1.5 mm 至 160 mm（16 cm）咁大嘅都有；
有觸角，可以攞嚟感知氣味；
好多物種都曉喺泥土上面掘窿；
行完全變態；
多個科嘅金甲蟲啲公嘅頭度都會有大嘅角，啲公會用啲角打交，打贏嘅就有得同啲乸交配，尤其可以睇吓兜蟲同鍬甲蟲。
金盈

金盈（粵拼：gam1 jing4；英文：Liz Kam，1990年6月7號—）係香港無綫電視嘅前新聞從業員，離職前做緊無綫新聞台首席主播。

簡歷
金盈2012年喺香港珠海學院新聞及傳播學系畢業。佢初頭係做香港寬頻香港新聞台主播，2014年4月香港新聞台停播後，過檔鳳凰衛視香港台報新聞，2015年12月再過檔無綫電視新聞部，2019年8月8號離職。

事件
2019年反逃犯條例修訂運動入面，無綫電視新聞被網民指責偏頗，金盈喺佢Instagram回應網民留言嗰陣話「如果你有質疑，你可以讀新聞系做記者，了解更多，中立咁將事實報道出嚟，我認為睇一件事要全面，就係要睇多間傳媒嘅報道。」，有啲網民唔滿意佢「有質疑就要做記者」嘅講法，喺網上鬧佢，又話佢埋沒良心，最後金盈閂咗留言功能同取消公開，不過網上對佢嘅人身攻擊一路都無停止。唔夠一個月之後，金盈就離開咗無綫新聞，未知係咪同佢抵受唔住外界抨擊有關。
金盛吳

金盛吳，係大韓民國嘅一個男藝人同埋演員。
辻正男

辻正男（1987年3月29號—）係日本足球員，司職前鋒，效力YSCC橫濱。
農田水利法

農田水利法係宋神宗喺熙寧二年（1069年）頒佈嘅鼓勵農業發展政策，亦都係王安石主持嘅新變法工作入面其中一項法令。
北宋時期，因土地兼併同埋賦役不均，令到水利工程嚴重失修，農田好多荒廢，所以喺1067年宋神宗即位，同埋王安石執政之後，喺公元1069年（熙寧二年）頒布咗農田水利法，派官專責管理。農田水利法嘅目的係鼓勵農民修建水利工程、開墾荒廢咗嘅土地，同埋多啲耕種嘅措施。
修建水利工程嘅材料由當地居民按戶分派。如果係靠民力起唔到嘅，工程費唔夠嘅可以問政府借，利息一分；如果單一州縣負擔唔起，可以夾埋幾個州縣一齊負責。如果有官員或者平民提出到有利土地種植嘅方法，或者指出水利設施（例如堤堰）嘅問題同有效嘅改善方案，都可以論功封賞。
呢條法令喺頒佈之後嘅七年內，根據《宋會要輯稿》既記載，全個北宋興修水利工程達到17,093項，收益民田多達36,177,888畝。
農集縣

農集縣（粵音：nung4 zaap6 jyun6），係喺泰國北大年府嘅一個縣。家下嘅面積夾埋231.5平方公里，約莫7萬人喺呢度住緊。
辻周吾

辻周吾（1997年7月21號—）係日本足球員，打守門員位置，效力橫濱FC。
辻本茂輝

辻本茂輝（1979年6月23號—）係日本足球員，司職後衞，效力過橫濱飛翼，京都不死鳥，德島漩渦，佐川印刷，及FC大阪。
農講所站

農講所站（粵拼：nung4 gong2 so2 zaam6；英文：Peasant Movement Institute Station）係廣州地鐵1號綫嘅車站，1999年6月28號開始營運，位置喺中山四路同埋德政北路嘅交界地底。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台。同大多數嘅1號綫車站一樣，冇廁所同休息室、母嬰室響度。

站廳
農講所站嘅收費區喺站廳嘅中間偏北嘅位，而南邊係人行通道。車站嘅商舖都喺嗮車站嘅南北兩邊嘅收費區入面，而自助服務喺嗮車站嘅東西兩邊。而收費區有好多部扶手電梯同樓梯往返月台。而專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
站廳全景（喺2014年10月14號影）

月台
呢個站有個島式站台，喺中山四路嘅地底（農講所同廣東實驗中學之間嘅位）。
月台全景（行廣州東站嗰邊，喺2015年1月3號影。）

商鋪同自助服務
而家嘅農講所站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。
另外，農講所站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商鋪
天天洗衣
7-Eleven
美心西餅
日閱堂
鴻福堂

出入口
農講所站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同埋C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1988年嘅地鐵路網規劃入面就出現咗中山路同德政路交界地區嘅車站——農講所站，而車站嘅位就係喺而家呢度。如估講佢嘅改名，因為車站北邊隔籬有間地面有廣州農民運動講習所呢個地方而改咗噉嘅名，所以「農講所站」嘅名就係噉嚟。

施工同開通
1994年8月，1號綫全路線段正式開始逳手起，1999年6月28號隨住1號綫全線通車而正式開放。

加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門。月台幕門喺2007年起好重開始用。

出入口
呢個站嘅C出入口喺2010年5～11月期間加咗扶手電梯入去。而D出入口喺2014年11月15號受到拆老鼠街商業城嘅關係而臨時封閉咗，直到老鼠街商業城完全清拆完畢後先至重新開返。而B出入口試過因為起商場，喺2018年11月17號開始圍蔽施工。
而B出入口喺2019年1月2號因附近施工而暫時封閉。

老鼠街商業城搬走事件
内文：老鼠街商業城
喺1980年代尾到1990年代初期，中山四路嘅東濠涌北邊嗰橛有一笪擺地攤嘅人通過賣唔合法進口嘅產品或A貨先至出咗「老鼠街」。不過到咗1998年，吟哦東濠涌話整治，搞到老鼠街嘅商業城一分為二，而有一部分甚至搬咗去烈士陵園隔籬嘅金凱商業城同門而家農講所站D出入口隔籬嘅東濠涌老鼠街商業城入面。不過到咗2014年7月份，東濠涌老鼠街商業城話要伴奏，重喺嗰年9月30號20:00要交嗮商舖鎖匙，之後喺9月30號，地鐵公司話收返東濠涌嘅地皮，啫係話老鼠街喺2014年10月1號同街坊講咗BYE-BYE喇。到咗2014年11月15號08:00——10:00因為地攤公司開始拆老鼠街商業城，所以佢臨時封咗D出人口。由於呢個站冇話要起轉車嘅車站，所以地攤將會喺呢度發展佢嘅上蓋物業。

利用狀況
呢個站附近冇幾遠就係廣東實驗中學同廣州農民運動講習所，有唔少喺廣東實驗中學讀書嘅學生仔同附近機關事業單位嘅打工仔都喺呢個站落車。平時都有啲客流噉，但係一到咗上落班同返放學嘅高峰，呢個站就逼到爆咁滯。
辻步美

辻步美 ，係日本嘅一個女藝人同埋配音員。
辻尾真二

辻尾真二（1985年12月23號—）係日本足球員，司職後衞，效力SC相模原。
資訊超負荷

資訊超負荷（粵拼：zi1 seon3 ciu1 fu6 ho6；英文：information overload），又或者叫資訊過多，係指手上嘅資訊多得滯，搞到個人唔知應該點樣做決定好。廿一世紀初畀好多人指係資訊爆炸嘅事代：隨住資訊科技愈嚟愈先進，要搜集資訊愈嚟愈易，一個人喺 Google 搜尋器入面是但打幾隻字，就已經會搵到大量相關嘅料，啲料多到佢根本睇唔嗮。因此，資訊超負荷成為咗一種頗受關注嘅問題。

概論
睇埋：決策、資訊、資訊爆炸同決策疲勞
要做決策，個人梗要或多或少噉搜集一啲資訊，例如商業上要決定「邊隻產品值得抌本做研發」，通常起碼要睇吓市場研究嘅結果，睇吓啲客對啲產品有咩意見；又例如想像行軍打仗（或者打射擊遊戲）嗰時，一位軍人要決定「要行邊條路線前往目標地點」，通常起碼會想知一條路線有冇敵軍活動嘅跡象；呢啲資訊會對佢哋嘅決策結果有具體影響－如果一間公司嘅管理層對市場形勢判斷錯誤，可以搞到間公司因為開發錯產品而損失慘重。
心理學同腦神經學等領域上嘅研究表明，人腦嘅資訊處理能力係有限嘅，當一個人腦要處理嘅資訊嘅量大得滯（資訊過多），往往會搞到個人唔舒服，而且實驗性質嘅研究仲發現，當要處理嘅資訊嘅量大到咁上下，個人做準確判斷嘅能力會下跌。因為噉，資訊過多同資訊爆炸等嘅課題响決策相關討論上廣受關注。

應對
内文：大數據同機械學習
為咗應對「手上有大拃資訊」嘅問題，2010 年代嘅 IT 界興起咗大數據（big data）相關嘅領域。大數據泛指一啲「因為大得滯複雜得滯，廿世紀同打前嗰啲數據處理方法搞唔掂」嘅數據集。處理噉嘅數據會用到機械學習同第啲 AI 技術，呢啲技術重點係要將啲數據簡化：例如想像做市場研究，搵到拃數據返嚟，數據集包含咗描述 50,000 位消費者嘅數據，不過咁大拃數據，決策者難以一嘢理解拃數據畀到啲乜資訊，於是佢就行統計分析，將班消費者分做 5 個「類別」，每類內部差異細而類之間差異大，再描述每個類別有咩特徵－即係例如「第一類主要（75%）係 18 至 24 歲嘅後生仔女，同埋興响禮拜六日行街買嘢、第二類...」呀噉。
有關「點樣用 AI 相關技術應付大數據」嘅問題，仲可以睇吓統計分類同降維等嘅課題。
亦可以睇吓地圖學點樣用總描技巧嚟確保地圖唔會顯示太多資訊。
資訊總監

資訊總監（英文：Chief Information Officer，縮寫CIO），北話叫首席信息官，係一間公司最高級嘅資訊科技決策人，而佢嘅工作一般都需要向行政總裁或者營運總監交代。
資訊道

資訊道（Information Crescent）係香港一條行車馬路，響香港島南區數碼港，0.7公里長，呈倒U形，兩邊都連住數碼港道，所以英文名用咗Crescent（新月咁解）。呢條路2002年12月通車。
另外，呢條路響北面同鋼線灣道連接，可通去弘立書院。
資訊節目

資訊節目係一種而家提供某種資訊嘅電視同廣播節目，都係Wide Show嘅另一個名稱。
資訊經濟學

資訊經濟學（英文：information economics）係經濟學一個子領域，研究資訊對經濟嘅影響。
資訊處理

資訊處理（information processing）係指攞咗一啲資訊之後，將啲資訊做出明顯嘅改變。
例如係一部電腦接收「用家撳咗咩掣」呢樣資訊，再將呢樣資訊變做「熒幕顯示嘅符號」。
防潮珠

防潮珠係日用品，成份係矽膠粒，可以吸引空氣嘅水份，通常儲物時用到。
防火

防火係一種風險管理，嚮火災未發生之前做預防工作，將風險降低，避免火災發生。
防火工作包括：
唔准喺貨倉、油站食煙
煲湯唔好出街
拜山唔好燒野草
易燃物料咪亂放
咁嘅常識。
以前打更佬同埋而家消防員都成日教市民「風高物燥，小心火燭」。
防止強迫維吾爾勞動法

《防止強迫維吾爾勞動法》係一條美國法案，禁止進口所有來自新疆嘅產品，除非企業提供明確同埋令人信服嘅證據，證明佢哋嘅供應鏈入面無強迫勞動，先可以獲准進口。
呢條法案由參眾兩院十幾位兩黨議員喺2020年3月聯署推出，發起人包括國會及行政當局中國委員會(CECC)主席、民主黨眾議員占·麥戈文（Jim McGovern）、委員會共同主席、共和黨參議員馬高·魯比奧（Marco Rubio）同埋曾經擔任過該委員會主席嘅共和黨眾議員克里斯·史密斯（Chris Smith）等人。
呢條法案喺2020年9月22號喺美國眾議院以406票贊成，3票反對被通過咗（另外有22名議員未投票）。

影響
睇埋：新疆棉花風波
由於新疆係中國主要嘅棉花產區，法案如果生效，中國嘅大部分輸美棉花產品可能會被禁。美國國會通過咗《防止強迫維吾爾勞動法》之後，良好棉花發展協會（BCI）之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。
2021年3月22號，歐洲聯盟、英國、美國同加拿大宣佈就維吾爾人嘅大清洗對中華人民共和國官員實施制裁，係自1989年六四事件歐盟對中國實施武器禁運以嚟嘅首次制裁。響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。嗰份聲明被認為係對維吾爾人嘅大清洗去表態，而喺中國大陸社交網絡上就被官媒同網民發起抵制行動。

蘋果被揭遊說國會議員反對
2020年11月21號，《華盛頓郵報》揭發，蘋果公司喺參議院游說國會議員反對法案。因為北京未經諮詢或香港人同意強行訂立《港版國安法》嘅而被逼流亡海外嘅前香港立法會議員羅冠聰，就喺社交網站回應事件，有提到Apple Store唔畀員工佩帶黃口罩，禁止喺Apple Pencil上刻「liberate HKERS」字眼，呼籲要監察呢啲公司嘅言行，防止佢哋為咗配合中共而犧牲人權自由。
防止虐待兒童會

防止虐待兒童會（英文：Against Child Abuse，簡稱ACA）喺1979年「國際兒童年」（International Year of the Child）成立，係一個致力消除香港各種形式虐待兒童同疏忽照顧兒童事件嘅志願組織。防止虐待兒童會喺1982年成為香港公益金會員福利機構之一。1993年開始獲得政府撥款，成為政府資助嘅社會服務機構之一。

目標同宗旨
致力消除香港各種形式虐待兒童同疏忽照顧兒童事件。
建立、維持同支援專業服務，以幫助受虐待或被疏忽照顧嘅兒童。
提高香港公眾人士對於防止虐待兒童問題嘅認識。
進行各種合理同合法活動，期望達到以上目標。

熱線電話
公眾利用熱線舉報懷疑兒童受虐或被疏忽照顧嘅事件。社工接報會進行調查，確定事件嘅真實性同評估有關兒童可能受虐嘅危機或受虐嘅嚴重性，從而向兒童同佢嘅屋企人提供專業嘅輔助。

個案服務
社工處理個案進行調查同採取適當嘅行動，例如：輔導、家訪、同工會談等。

小組工作
各個小組為受虐兒童父母同屋企人提供機會，探討溝通嘅方式、發展個人嘅才能同潛質等。

其他
提供諮詢服務、進行宣傳、主辦講座、研討會等。拓展義工服務，為社工學生同義工提供訓練。透過大眾傳播媒介同大型活動，倡導社會人士重視保護兒童。
防波堤

防波堤（粵拼：fong4 bo1 tai4）係種起喺海上面嘅建築，用途主要係抵擋海浪。
防火工程

防火工程（fire protection engineering）係工程學一門，研究點樣將工程學上設計嘅物件（機械同建築物等）設計成能夠幫人抵禦火同煙嘅破壞。
防未來

防未來（英文：future-proof），或者叫防過時，係產品設計等領域上嘅一個概念，指開發或者製件一件產品嗰陣要諗埋第時嘅形勢會點變，並且以「保障件產品唔會因為預期會有嘅改變而過時」做前提行事。
防止未成年人沉迷網絡遊戲

防止未成年人沉迷網絡遊戲係中華人民共和國政府針對未成年人玩得太多甚至沉迷網絡遊戲問題嘅政策。中國國家新聞出版署喺2021年8月30號下發咗《關於進一步嚴格管理 切實防止未成年人沉迷網絡遊戲的通知》，對各大網絡遊戲有關未成年人防沉迷機制提出咗更嚴格嘅要求。

目的
早喺2019年10月25號，中國國家新聞出版署已經下發過「關於防止未成年人沉迷網絡遊戲的通知」，規定每日夜晚10點至第二日早上8點，網絡遊戲企業唔可以用任何形式為未成年人提供遊戲服務。呢個通知仲規定，網絡遊戲企業向未成年人提供遊戲服務嘅時間長短，法定節假日每日累計唔可以超過3個鐘，其他時間每日累計唔可以超過1個半鐘。
中國國家新聞出版署負責人喺2021年8月接受中國法制網嘅訪問提到：雖然2019年發布咗「關於防止未成年人沉迷網絡遊戲嘅通知」，但好多家長認為對未成年人嘅限制仍然過於寬鬆，所以今次順應民意做出咗更為嚴格嘅規範。

內容
通知要求，嚴格限制向未成年人提供網絡遊戲服務嘅時間，「所有網絡遊戲企業只可喺星期五、六、日同法定節假日每日夜晚8點至9點，向未成年人提供1個鐘服務，其他時間唔可以用任何形式提供」。通知仲提到，必須嚴格落實遊戲帳號實名註冊，唔可以向未註冊用戶提供服務，各級管理部門必須落實監督審查，對於未嚴格落實嘅網絡遊戲企業，依法依規嚴肅處理。通知聲稱，要積極引導家庭、學校等社會各方面共管共治，依法履行未成年人監護責任，為未成年人健康成長營造良好環境。

影響
通知發出之後，十幾間網絡遊戲公司喺第一時間響應通知，並且喺2021年8月31號立即實施呢個方案。
中國部分網民認為呢個通知對未成年人嘅網絡遊戲服務限制過於嚴格甚至係矯枉過正，並質疑呢啲限制能唔能夠達到預期效果，亦有部分用戶擔心成年人嘅網絡遊戲服務能唔能夠得到保障。
考慮到未成年人喺方案施行之後冇辦法每日登錄遊戲攞到每日登錄獎勵，部分遊戲公司亦針對未成年人緊急提供補償措施。例如米哈遊就將旗下嘅開放世界動作角色扮演遊戲《原神》同3D角色扮演動作遊戲《崩壞3》嘅付費制每日登錄獎勵提前發放畀未成年玩家。騰訊公司回應話，騰訊從2017年至而家針對未成年人保護，持續進行咗各項新技術、新功能嘅自發探索同應用。跟住落嚟，基於主管部門嘅最新要求，騰訊會嚴格遵守，積極予以落實。騰訊同時表示2021年8月已經從《王者榮耀》同《和平精英》作為試點，逐步將未成年人喺非法定節假日嘅遊戲時間長度降到每日1個鐘，法定節假日降到每日2個鐘。騰訊又話，規定未滿12歲嘅玩家禁止喺騰訊嘅遊戲入面消費，同時又會打擊未成年人冒用成年人帳號同埋第三方平台買賣成年人帳號嘅行為。亦有啲體壇評論話，中國嘅電競隊伍可能會被毀滅性打擊，可能以後電子競技賽事唔會再有中國選手得獎為國爭光嘅場面。
部分同網絡遊戲相關嘅公司股價亦因為相關政策走低。截至2021年8月30號，網易美股股價跌超過7%，嗶哩嗶哩美股股價跌1.8%。部分網絡遊類戲股喺8月31號早盤開市走低，港股市場，騰訊跌超過3%；A股市場，完美世界、遊族網絡跌超過4%，電魂網絡、盛天網絡、吉比特、中青寶、三七互娛等紛紛下挫。
另外，喺呢個政策實行之後，喺允許未成年人打機嘅時段，出現咗大量未成年人同時湧入而導致王者榮耀遊戲伺服器崩潰嘅情況，導致所有玩家都玩唔到遊戲，引發民怨。亦有未成年人喺新規定推出之後為咗逃避防沉迷機制而被詐騙錢財。
防毒軟件

防毒軟件（粵拼：fong4 duk6 yun5 gin2）、臺灣叫防毒軟體、中國大陸叫殺毒軟件（英文：antivirus software）係一種用嚟偵測、移除電腦病毒、電腦蠕蟲、同特洛伊木馬程式。防毒軟件通常含有即時程序監控識別、惡意程式掃描同清除以及自動更新病毒資料庫等功能，有嘅防毒軟件附加損害恢復等功能，係電腦防禦系統（包含防毒軟件、防火牆、特洛伊木馬程式同其他惡意軟體嘅防護同刪除程序，入侵防禦系統等）嘅重要組成。

基本功能
防範病毒：指根據系統特性，採取相應嘅系統安全措施預防病毒侵入計算機。
搵病毒：指對於確定嘅環境，能夠準確咁報出病毒名，嗰個環境包括，內存、文件、引導區（含主導區）、網絡等。
清除病毒：指根據唔同類型病毒對感染對象嘅修改，並按照病毒嘅感染特性所進行恢覆。恢覆過程唔可以破壞未被病毒修改嘅內容。感染對象包括：內存、引導區（含主引導區）、可執行文件、文檔文件、網絡等。
阿穆爾河畔共青城

阿穆爾河畔共青城（俄文：Комсомо́льск-на-Аму́ре，拉丁化：Komsomolsk-na-Amure），中文喺清朝叫做諸民，係外滿洲北面或者俄羅斯遠東（中文：俄羅斯遠東地區）嘅城市，依家係歸俄羅斯哈巴羅夫斯克邊疆區管。呢度舊時係大清領土，因1860年《中俄北京條約》割畀沙俄。
維基同享有多媒體嘅嘢：Komsomolsk-on-Amur
阿空加瓜山

阿空加瓜山（西班牙文：Cerro Aconcagua）係南美洲最高嘅山峰，喺阿根廷文多薩省（Mendoza），有6960.8米高，所以係一個攀山活動嘅熱門地點。阿空加瓜山安第斯山脈其中一個山峰。
阿根廷省立阿空加瓜公園（Parque Provincial Aconcagua）喺1983年設立，面積有71,000公頃，係用嚟保護同管理阿空加瓜山同埋佢嘅周邊地區嘅文化同環境。
阿穆爾州

阿穆爾州係俄羅斯東南部嘅一個州，屬遠東聯邦管區，首府海蘭泡。
阿科坦戈火山

阿科坦戈火山係南美洲嘅火山，喺玻利維亞同智利接壤嘅邊境，屬於安第斯山脈一部分，距離阿里卡160公里，海拔高度6,052米。
阿積士足球會

阿積士足球會係荷蘭甲組足球聯賽球隊，1900年喺荷蘭阿姆斯特丹成立。
阿穆恩

阿穆恩（葡文：José Rodrigues Coelho do Amaral，1815年—1873年12月14號），葡萄牙殖民地官員、第八十五任澳門總督。
阿穆恩於1854年至1860年間出任安哥拉總督。其後於1863年任澳門總督並兼任葡萄牙駐華公使。期間曾作為特使試圖同清廷互換1861年嘅中葡條約但冇搞掂。1868年再度任安哥拉總督。1870年任莫三鼻給總督。1873年於任內喺莫三鼻給去世。
澳門嘅連勝馬路係以佢個名嚟命名。
蘇丹哈芝奧瑪阿里賽夫汀跨海大橋

淡武隆大橋（馬來話：Jambatan Temburong），全名蘇丹哈芝奧瑪阿里賽夫汀跨海大橋（馬來文：Jambatan Sultan Haji Omar Ali Saifuddien），係汶萊一條大約30公里嘅跨海大橋，連接摩拉縣同淡布隆縣。呢條橋開通之後汶萊人唔使再經馬來西亞沙撈越林夢往返境內兩地。大橋喺2020年3月17號正式通車，工程由南韓大林產業同中國建築承建，呢條橋亦係汶萊一個地標之一。
呢條大橋每日開上晝6點至夜晚10點，只有汶萊註冊嘅1、3、4同6級別執照嘅車先可以用，但係商用車輛5級別，可以向大橋保養維護辦公室提交使用申請，單車同行人就唔可畀行呢條大橋。
大橋使用者亦需要遵守普通車輛時速80公里，商用車時速65公里。至於外國註冊嘅商用車就只可以使用依家獲准使用嘅東盟高速公路150（Asean Highway 150）。
呢條大橋嘅官方全名係用第28世汶萊蘇丹奧瑪阿里賽義夫汀三世命名。
蘇丹航空

蘇丹航空（Sudan Airways）係蘇丹一間航空公司，1947年開張。
蘇丹聖公會教省

蘇丹聖公會包埋蘇丹成個國家喺1976年建立。2011年南蘇丹獨立後，總議會決定喺2013年7月19號建立一個由蘇丹各教區組成嘅內教省，但係維持成個蘇丹同南蘇丹教會整體統一。 蘇丹聖公會內教省建立位於蘇丹北部共5個教區。2014年4月4號喀土穆主教甘道（英文：Ezekiel Kondo Kumir Kuku（英文：Ezekiel Kondo））當選首位大主教。
有啲蘇丹人相信爾個內教省應該成為一個新嘅聖公宗教省而獲得完全自治，期望大主教成為教省大主教同主教長。當時嘅南蘇丹暨蘇丹聖公會教省主教長鄧保爾（英文：Daniel Deng Bul Yak）喺2016年向普世聖公宗諮議會提交蘇丹內教省嘅自治申請。同年7月，由阿德萊德大主教同普世聖公宗諮議會副主席領導嘅一個代表團喺在蘇丹北部進行咗一次實況調查。代表團匯報畀諮議會以便對自治申請做出正式回應。2017年3月10號收到諮議會通知已決定蘇丹內教省將成為普世聖公宗第卅九個教省，連同喀土穆大主教甘道成為首位大主教同主教長。新教省憲章於2017年7月30日喺坎特伯里大主教賈斯汀·韋爾比（中文：賈斯汀·韋爾比）陪同下進行。

教藉
蘇丹有超過1,000,000人係聖公宗藉。

大主教
Template:頁名成立教省前亦設有內教省，而內教省由蘇丹內教省大主教領導。

教區
2017年蘇丹同南蘇丹嘅天主教同聖公會地圖。
歐拜伊德教區（英文：El Obeid Diocese）
卡杜格利及努巴山脈教區（英文：Kadugli and Nuba Mountains Diocese）
喀土穆教區（英文：Khartoum Diocese 或 Diocese of Khartoum）
蘇丹港教區（英文：Port Sudan Diocese 或 Diocese of Port Sudan）
瓦德邁達尼教區（英文：Wad Medani Diocese）

聖公宗再結盟
Template:頁名與南半球聯盟同全球聖公宗前途會議有關。
當時2014年10月9號嘅蘇丹內教省大主教甘道，係參加佛利·畢奇（英文：Foley Beach）喺美國亞特蘭大使徒堂陞座為北美洲聖公會主教長同大主教嘅八位聖公會大主教之一。
由於蘇丹唔准佢哋公民去以色列，教省未能派代表參加2018年6月17至22號喺耶路撒冷搞嘅全球聖公宗前途第三次會議。
蘇丹 (稱呼)

呢篇蘇丹 (稱呼)係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
蘇丹阿都沙末大廈

蘇丹阿都沙末大廈（馬來話：Bangunan Sultan Abdul Samad）係馬來西亞吉隆坡重要地標之一，近吉隆坡獨立廣場同雪蘭莪皇家俱樂部（英文：Royal Selangor Club）。
呢座40米高大鐘樓大廈係前吉隆坡高等法院所在地，又係馬來西亞聯邦法院同馬來西亞上訴院嘅舊址。
大樓喺1897年落成，容納英國殖民地政府嘅幾個重要部門，有摩爾色彩更冠上銅光閃亮嘅圓屋頂，並擁有40公尺大鐘樓，係吉隆坡市重要標誌之一，又係好多重要活動嘅舉辦場地，例如8月31號嘅國慶日大遊行同迎新年嘅盛會等。
1957年8月31號午夜，馬來西亞結束英國殖民地統治，英國旗喺呢度降下，馬來西亞旗首次升起。廣場南端有一個95米高嘅旗杆，係世界上最高嘅旗杆之一。
國慶日步操
蘇丹艾美清真寺

蘇丹艾美清真寺（土耳其文：Sultanahmet Camii）係土耳其嘅國家清真寺。
阿部良則

阿部良則（1972年9月10號—）係日本足球員，司職前鋒，效力過川崎綠茵，仙台七夕，鳥棲砂岩，湘南比馬，及川崎前鋒。
阿部玲子

阿部玲子，係日本嘅一個女藝人同埋配音員。
阿部翔平

阿部翔平（1983年12月1號—）係日本足球員，司職後衞，效力千葉JEF聯。
阿部謙作

阿部謙作（1980年5月13號—）係日本足球員，司職守門員，效力過甲府風林，及神戶勝利船。
阿部里果

阿部里果，係日本嘅一個女藝人同埋配音員。
阿部海大

阿部海大（1999年9月18號—）係日本足球員，打後衞位置，效力秋田藍閃電。
阿部牧郎

阿部牧郎（粵拼：aa3 bou6 muk6 long4；日文：阿部 牧郎(Abe Makio)；1933年9月4號—2019年5月11號）係嚮京都出世嘅官能小說家。喺京都大學文學部畢業。
1968年憑《章魚與精銳》出道，1969～71年佢係7屆（第61、62、64、65、67、71屆）直木獎候選人。1987年憑《各自的終樂章》攞到第98屆直木獎。雖然有好多官能小說作品，但關於棒球嘅小說亦好多，《失去的球譜》曾經成為直木獎候選作品，亦有《狼們的笑日》、《唐吉訶德軍團》、《焦土的棒球聯盟》等虛構作品、紀實文學作品。
2019年5月11號死於急性肺炎。
阿部祐大朗

阿部祐大朗（1984年10月5號—）係日本足球員，司職前鋒，效力過橫濱水手，山形山神，Ferverosa Ishikawa Hakusan FC，德島漩渦，及鳥取飛翔。
車秀妍

車秀妍，係大韓民國嘅一個女藝人同埋演員。
車範根

車範根（韓文：차범근，1953年5月22號—）係南韓前職業足球員。
車臣

車臣共和國（車臣共和國）係北高加索地區東北部嘅一個俄羅斯聯邦北高加索聯邦管區嘅共和國。佢喺1991年成立，首都係格羅茲尼。北高加索嘅原住民族之一嘅車臣人係呢度嘅主要居民。
根據俄羅斯聯邦憲法，車臣共和國係俄羅斯聯邦嘅聯邦構成主體之一。所以，唔使出入境手續，擇俄羅斯簽證就可以逗留。如果由香港過去，就要先去莫斯科，然後搭俄羅斯航空飛格羅茲尼機場。

國名講法
用俄文嚟講，佢串正式名叫做Чеченская Республика Российской Федерации（用番英文字母寫係：Chechenskaya Respublika Rossiyskoy Federatsii; 讀音大概係：車臣舒家呀・列舒普布利加・拉示斯高・飛打啦紙）。講返廣東話，就係「俄羅斯聯邦車臣共和國」咁解啦。
「Chechenskaya」呢寸嘢係俄羅斯話嗰個民族名「車臣」（車臣尼也子）嘅形容詞版，咁個國名直頭翻譯就係「俄羅斯聯邦嘅車臣人共和國」啦。不過呢，「車臣」只係外人叫佢哋嘅花名嚟啫，佢哋自己叫自己做「諾夫企」（Нохчий）嘅。（好似China叫自己「中國」咁）

歷史
内文：車臣嘅歷史
蘇聯冚檔之後，車臣人分咗兩派：一班想留喺俄國嘅，同埋另一班想擺脫俄國搞獨立嘅。後者仲要稱自己做車臣-伊奇克里亞共和國同高加索酋長國添。兩班人嘈來嘈去，搞到打咗兩次車臣仗，仲要有班獨立派搞恐怖主義添。

點樣先至變成車臣共和國
伊瑪目沙米爾俾俄軍捉咗（1859年）
18世紀嗰陣，俄羅斯帝國諗住霸咗高加索，車臣人梗係唔鍾意啦，死都唔肯俾人蝦。但係到咗1859年，俄國都係贏咗場仗，將車臣同埋周圍啲地方都吞咗（呢場仗叫做高加索戰爭）。之後，好多車臣人就走咗去土耳其、敘利亞同約旦嗰啲地方。
到咗蘇聯成立嗰陣，車臣就變成咗車臣-印古什自治共和國，係俄國嘅一部分。但係二戰嗰陣，1944年，史太林驚啲車臣同印古什人會幫納粹，就將佢哋成班人趕晒去哈薩克同西伯利亞。到咗1957年，赫魯曉夫先至俾佢哋返鄉下，重新整返個自治共和國。但係啲人都仲係唔多鍾意聯邦政府。

車臣共和國成立之後
1990年11月，車臣人話要脫離蘇聯獨立。到咗1991年5月，佢哋將個名改做車臣-印古什共和國。10月嗰陣，共和國同聯邦政府傾好話唔俾獨立，但係可以分做車臣共和國同印古什共和國。點知到11月，新上任嘅車臣共和國第一任總統焦哈爾·杜達耶夫就宣布脫離蘇聯獨立，仲要話要整個車臣-伊奇克里亞共和國添。不過蘇聯梗係唔認啦。

第一次車臣戰爭
首都格羅茲尼附近嘅俄軍（1994年）
1991年12月蘇聯散咗之後，俄國政府都係唔肯認車臣-伊奇克里亞共和國。到咗1994年12月，毛子國總統葉利欽就派咗4萬隻兵去搞車臣，搞咗場第一次車臣戰爭，要阻止車臣獨立。獨立派就打游擊，打到雙方都周身傷。1995年2月，俄軍終於攻入咗車臣首都格羅茲尼。到咗1996年4月，杜達耶夫俾人殺死咗，8月就停火。1997年5月仲要簽咗個哈薩夫尤爾特協議，講好停火5年。呢場仗整死咗10萬個平民。

第二次車臣戰爭
停火期間，1999年8月7日，車臣獨立派嘅死硬分子沙米爾·巴薩耶夫同埋喺沙特阿拉伯出世、約旦大嘅阿米爾·哈塔布，話要喺高加索地區整個「大伊斯蘭國」。佢哋唔理停火協議，突然殺入隔離嘅達吉斯坦共和國。同月同埋跟住嗰個月，莫斯科仲發生咗公寓連環爆炸案（有人話可能係俄羅斯情報機關整嘅欺敵戰術）。因為咁，首相普京就派俄軍殺入車臣，1999年9月又開打。1997年嗰個和平協議就變廢紙。又話葉利欽「身體出事］，普京喺1999年12月做埋署理總統，2000年就正式做咗總統。
喺呢場第二次車臣戰爭入面，俄軍喺2000年又攻入首都格羅茲尼。俄國就搵咗艾哈邁德·卡德羅夫做車臣共和國總統，整咗個親俄政權，將獨立派嘅車臣-伊奇克里亞共和國趕出街。但係之後車臣啲獨立運動都冇停過，同俄軍打緊內戰。有人話車臣獨立派變咗游擊隊，仲同基地組織呢啲外國嘅伊斯蘭極端分子勾結，搞恐怖主義，場仗就打得更亂。
俾恐怖分子搞過嘅別斯蘭學校
獨立派涉及嘅事件多到數唔晒，有認過數嘅都有2002年10月喺莫斯科嘅杜布羅夫卡劇院人質事件，12月炸毀格羅茲尼行政大樓，2003年6月炸莫斯科露天音樂會場，2004年5月暗殺卡德羅夫總統，8月同時劫持幾架客機，炸莫斯科地鐵站附近，9月喺北奧塞梯共和國別斯蘭嘅別斯蘭學校人質事件等等。
普京政府就喺2003年到2006年間殺死咗車臣-伊奇克里亞共和國嘅第二任總統澤利姆汗·楊達爾比耶夫、第三任阿斯蘭·馬斯哈多夫同埋第四任阿卜杜勒·哈利姆，表明佢哋一定要打殘想獨立嘅武裝分子。俄國政府仲喺2005年11月搞咗個共和國議會選舉，話係「車臣問題政治解決過程嘅最後一步」。有人讚好，話係向正常化邁進；但獨立派就鬧爆，話係俄國搞嘅「假選舉」。
2006年6月，伊拉克啲伊斯蘭武裝分子仲要擄走咗俄國外交官，要求俄國喺車臣撤軍。俄國梗係唔肯啦，最後啲外交官就俾人隊冧咗。
2007年，獨立派仲要喺莫斯科同聖彼得堡之間嘅火車度放炸彈。
2009年5月，俄國政府話車臣嘅恐怖活動已經冇咁勁，宣布結束「反恐特別治安體制」，第二次車臣戰爭呢件大茶糉就咁完場。據講俄軍殺咗差唔多20萬個車臣人，等於四分一嘅車臣人死咗。車臣打咁耐，俄國國內都有好多唔同意見。有個叫艾琳娜·邦內爾（反政府物理學家安德烈·薩哈羅夫博士嘅遺孀）喺美國國會作證話：「第一次車臣戰爭係為咗葉利欽連任。今次打仗係為咗葉利欽欽點嘅接班人普京喺民意調查入面贏。」

第二次車臣戰爭收爐之後
雖然話第二次車臣戰爭收咗爐，但車臣國內仲係好驚恐怖分子，成日提心吊膽。有人仲話啲伊斯蘭極端分子只係由車臣搬咗去隔籬啲共和國咋。2009年11月又發生咗莫斯科聖彼得堡之間火車爆炸案，2010年3月又有莫斯科地鐵爆炸案，2011年1月仲有多莫傑多沃機場爆炸案，全部都係獨立派嘅武裝分子搞出嚟。高加索酋長國嘅大佬多庫·烏馬羅夫仲要認晒數。不過俄國政府就話呢啲同車臣冇關係。

2013年波士頓馬拉松爆炸案之後
波士頓馬拉松爆炸案搞出嚟之後，兩個伊斯蘭極端分子嘅車臣人俾人認定係疑犯，大家就開始好關注車臣。
普京就話車臣人想獨立係因為啲伊斯蘭極端分子煽動，所以俄軍打擊恐怖分子係啱嘅。

烏克蘭內戰
2014年開始嘅2014年烏克蘭內戰，有報道話好多車臣人去幫親俄嘅義勇軍打仗。
而家嘅車臣共和國首長拉姆贊·卡德羅夫就話冇派啲叫做卡德羅夫部隊嘅私兵去烏克蘭。另一邊廂，獨立派以前喺烏克蘭都有據點，佢哋嘅焦哈爾·杜達耶夫營同謝赫·曼蘇爾營就去幫親歐美嗰邊打頓巴斯戰爭。

俄羅斯打烏克蘭
2022年2月俄軍開始打烏克蘭嗰陣，卡德羅夫首長就話撐俄軍，仲派兵去烏克蘭添。另一邊廂，啲喺外國嘅獨立派義勇兵就去幫烏克蘭嘅澤連斯基政府打仗。
2022年10月18日，烏克蘭最高議會話第二次車臣戰爭係「單方面武力吞併」，仲承認獨立派嘅車臣-伊奇克里亞共和國係「俄羅斯暫時佔領」嘅獨立國家。佢哋仲話第一二次車臣戰爭係「對車臣人嘅種族滅絕」，強烈譴責俄國。
獨立派嘅車臣-伊奇克里亞共和國由2007年開始，首相艾哈邁德·扎卡耶夫就喺英國倫敦流亡，仲喺反俄嘅立陶宛同波蘭整咗啲好似大使館咁嘅嘢。其他獨立派就散晒去土耳其、丹麥、烏克蘭同歐美各國。咁就變成咗車臣獨立派同反俄歐美國家一邊，普京政權一邊嘅對立局面。呢個局面仲同敘利亞內戰同烏克蘭紛爭扯埋一齊。仲有，啲因為車臣問題俾人殺死嘅亞歷山大·利特維年科同安娜·波利特科夫斯卡婭，同喺英國嘅反普京寡頭鮑里斯·別列佐夫斯基嘅問題都有關係。咁睇嚟，呢個已經唔單止係車臣問題咁簡單，可以話係歐美同普京政權打緊代理戰爭。
車臣人

車臣人係發源自北高加索嘅一個族群，估計全球約莫有150到200萬人，主要用車臣文。
呢篇車臣人係關於族群嘅楔位文章，仲未完成嘅。麻煩你幫手補充佢嘅內容。
郯城

郯城係中國山東臨沂一個縣，總面積1182平方公里，人口93萬。
郭頌

郭頌（粵拼：gwok3 zung6；1931年—2016年5月19號；本名郭增發），佢係遼寧瀋陽人，中華人民共和國男高音歌唱家。佢做過黑龍江歌舞劇院名譽院長、中國文聯第四屆委員、中國音樂家協會第三同第四屆理事、中國音樂家協會黑龍江省分會副主席、第三屆全國人大代表，第五、六同七屆黑龍江省人大常委會委員。

經歷
1950年畢業後，佢破例留喺鶴崗高級職業學校做音樂教師。1960年代，佢嘅《烏蘇里船歌》喺中國廣泛傳唱。
2016年5月19號，郭頌喺北京中國人民解放軍第三〇五醫院病逝，享年85歲。
郴州

郴州（粵拼：sam1 zau1；普通話拼音：Chēnzhōu）喺中國湖南，家下係地級市，叫郴州市。
郭錫志

郭錫志係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
郭靜

郭靜（英文：Claire Kuo；1980年8月5號—），原名郭伯瑜，係臺灣女性流行音樂歌手，2007年喺臺灣第一次出個人專輯。

生平
郭靜喺英屬香港出世，畢業喺國立新店高中、世新大學圖文傳播暨數位出版學系。阿爸係香港人、餐館老闆，阿媽係臺灣人，有一個哥哥。曾經係Monster啦啦隊嘅隊員同教練。出道前，以英文名Claire嘅身份出原聲帶歌曲，曲風清新婉轉，聲音溫暖細膩，廣受華人喜愛。

心牆翻唱風波
2009年《在樹上唱歌》專輯中由林俊傑作曲、姚若龍填詞嘅《心牆》一曲，2005年原本係由同郭靜同屬福茂唱片嘅同期新人貝芳（而家叫林采欣）所演唱，網上流傳版本嘅演唱者被寫錯成郭靜，歌曲流傳甚廣且頗受歡迎。2009年福茂唱片遂順水推舟，畀郭靜翻唱《心牆》並將佢收入《在樹上唱歌》，但冇註明原唱，而專輯一出，令郭靜迅速走紅。
郭頂

郭頂（1985年8月16號—），係中國唱作人、音樂製作人。喺湖南懷化出世。2016年11月25號，發行第三張個人唱作專輯《飛行器的執行週期》，攞到第28屆金曲獎六項提名。
郴州北湖機場

郴州北湖機場（粵音：sam1 zau1 bak1 wu4 gei1 coeng4）係喺中國湖南嘅一個機場，喺2021年嗰陣起好兼且開放畀人用嚟搭飛機。
陳倩揚

陳倩揚（Skye Chan，1983年10月13號—）係2008年香港小姐亞軍同國際親善小姐得主，佢參選之前喺國泰航空做空中服務員。
2016年8月3號，陳倩揚同無綫電視約滿離巢。

感情同屋企
2010年12月4號陳倩揚同拍拖8年嘅男朋友陳浩然結婚。2011年6月生咗7.3磅大仔陳羲廷（Auryn）。2015年1月2號生咗7.3磅細仔陳羲穎。
陳倩雯

陳倩雯 (香港)：香港射箭比賽選手。
陳倩雯 (紐約)：紐約市2009年唐人女市議員，係美國民主黨成員。
陳倉區

陳倉區係中國陝西寶雞一個市轄區，總面積2577平方公里，人口65萬。
陳偉強

陳偉強係香港親中派同政治人物學者，，新世紀論壇成員，而家喺理工香港專上學院社會科學、人文及設計學部擔任講師，主要教授當代中國科目，曾經喺2008年至2015年間擔仼油尖旺區民選議員（富柏選區）。

學歷同教學經歷
佢喺香港浸會大學同香港中文大學，分別攞到歷史學學士學位同哲學碩士學位。佢亦曾經喺香港中文大學、倫敦大學同埋香港公開大學執教。

政治立場同爭議
佢係香港親中派嘅一員，亦因為政治立場衍生咗一啲爭議。

自稱政治聯繫嘅爭議
佢本身屬於經民聯同西九新動力，但喺在任區議員期間，就喺區議會網站話自己係獨立。

2013年海富街市風波被指出賣居民
2013年，領匯宣布收回海富街市，當時引起咗唔少風波，有商戶形容喺租約問題上被領匯欺騙，而呢個計劃亦令到當區居民要買餸嘅話，就要去到比較遠嘅大角咀同旺角街市。亦有商戶尋求當區區議員嘅陳偉強幫忙，但陳偉強就被批評潛水，而當時協助商戶嘅余德寶，去到1年半後接受訪問嘅時候，亦批評陳偉強有出賣居民之嫌。

因為人身攻擊學生被暫停教學
2019年10月，政府用《禁蒙面法》應付逃犯條例所引發持續嘅民間示威活動。陳偉強批評有關規例刑罰過輕，認為要用暴動罪重判喺逃犯條例參與社運嘅違法示威者，言論引起學生不滿。喺10月8號，佢同學生理論，結果俾百幾個學生包圍成個課室指罵佢。佢當時自己冇出聲講嘢，但之後聲稱自己被非法禁錮，並形容學生做「暴徒」。之後，香港專上學院嘅學生會會見校方代表，批評陳偉強言辭失當兼中傷學生，唔配教書，又質疑陳唔能夠持平對待唔同政見嘅學生。校方之後表示，基於學生學習利益，嗰個學期會先暫停陳嘅課堂教學。而院長亦表明，唔會用暴徒形容當時現場嘅學生。
通菜

通菜（Tung Choi，學名：Ipomoea aquatica）又叫空心菜，書面語蕹菜（讀：ung³ choi³）。因為樖菜莖（逛陰上聲 kwaang²）通心，所以叫空心菜。係一年生或者多年生嘅草本植物，開白色喇叭形嘅花。通菜又因唔同嘅種植方法分為水蕹同旱蕹兩種。
廣東人認為通菜容易做成抽筋，所以叫通菜做抽筋菜 。

名
通菜仲有好多名：竹葉菜、通心菜、藤藤菜、蓊菜，應菜。

功效
涼血利尿，潤腸通便，清熱解毒，止血。

環境
最特別係好抵得熱。15℃ 到 40℃ 都生得到，適應力強，無論乾地、水田、溝邊都可以種。唔挨得寒，遇霜條梗同啲葉會凍死 。

原產地
原產東亞，主要分佈喺亞洲溫熱帶地區。
通行碼破解

通行碼破解（Password cracking）係泛指啲人搵出一個未知嘅通行碼。
通用電氣

通用電氣（General Electric）係美國一間技術公司，1879年開張[未記出處或冇根據]，總部喺康湼狄格州，初頭只係整燈膽、發電機等等同電有關嘅嘢，而家業務範圍相當多元化。
通粉

通粉（意大利文：Macaroni，又叫做通心粉）係意式麵，好短，半月形，中間通窿。除咗西方之外，喺香港嘅茶餐廳同快餐店都成日見到。

成份同製造
通心粉係由小麥經過粉碎、膠化、加味、擠壓、烘乾嘅工序製成，含有蛋白質、碳水化合物、維生素等。
通用頂級域

通用頂級域（generic top-level domain，gTLD），又叫通用頂級域名，係互聯網號碼分配局（IANA）管理嘅一類頂級域，區分唔同種類嘅機構。
通用頂級域喺1985年開始有，初頭有六個：.com、.edu、.gov、.net、.org 同 .mil，到2000年代開始陸續加，而家已經有幾百個。
通用頂級域本來並唔通用；喺國家同地區頂級域出現之後，.com、.edu、.gov、.org 同 .mil 嘅意思一度定義做 ｢美國嘅牟利機構｣、｢美國嘅專上學院｣、｢美國聯邦政府｣、｢美國嘅非牟利機構｣ 同 ｢美國軍部｣，唔喺美國嘅其他機構（例如加拿大本來用開 .edu 嘅大學）全部要轉用國家同地區頂級域。到而今 .gov 同 .mil 仍然只限美國聯邦政府同美國軍部用。
互聯網開始普及之後，好多本來同科研無關嘅公司開始用互聯網，好多唔知所謂 ｢通用頂級域｣ 其實係美國專用，有啲負責域名域冊嘅機構為咗賺錢，亦都冇阻止唔係美國嘅公司機構註冊；大約2000年左右，.com、.net 同 .org 被重新定義，變成唔係美國專用嘅通用域名。
通草

通草（粵拼：tung1 cou2；學名：Tetrapanax papyrifer）係五加科通草屬嘅常綠灌木，原產中國華南同臺灣，而家喺中國大陸嘅兩廣、兩湖、雲南、福建、四川、貴州、江西、陝西、臺灣地區都可以搵到。

用途
植株可以做盆景，佢嘅梗可以整宣紙同通草花。但由於佢好快爛，所以好少見到有大嘥士嘅作品。梗髓可以做藥。
通用電腦語言

通用電腦語言（英文：general-purpose language）係指可以用喺多種唔同嘅環境度嘅電腦語言，例如係 Python 同 C 呀噉。
通用電腦語言嘅相對係領域特定語言。
鄧見超

鄧見超（粵拼：dang6 gin3 ciu1），係中國男唱作人。佢喺南昌大學畢業。

經歷
2017年12月13號，佢出咗第一隻細碟《男朋友》。2019年，佢攞咗《這！就是原創》冠軍。2021年，佢參加湖南衛視《誰是寶藏歌手》。
鄧賀年

鄧賀年（英文：Tang Ho Nin），係香港親中派政治人物兼鄉議局人士，錦田鄉事委員會主席，亦係元朗區議會當然議員兼副主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
鄧藹霖

鄧藹霖（英文：Tang Oi Lam或者Blanche Tang 或者Amy Blanche Tang，1958年9月9號—）係香港唱片騎師，亦係歌手，主要喺1980年代香港聞名，主持過電台深宵節目《把歌談心》。佢主持過香港電台電視節目《香蕉船》，亦喺麗的電視嘅電視劇《IQ成熟時》演出。佢出過唱片，歌之中以《譜一首愛的歌》最出名。
佢喺個仔出世左右，就退出娛樂圈，專心湊仔。到仔大，就有主持《訴心事家庭》嘅節目。二千年代起，到處演講親子心得。

學業
鄧藹霖大學主修心理。

唱片
鄧藹霖由唱片騎師，進而做歌手，但只出過兩隻個人碟。分別係一九七九年出嘅《青青年華》，同埋一九八零年出嘅《譜一首愛的歌》。

公職
佢係香港政府下，禁毒常務委員會成員，語文教育及研究常務委員會委員。
鄧萃雯

鄧萃雯（英文：Sheren Tang，1966年3月2號—）暱稱叫雯女，係一位香港女演員，拍過香港同中國大陸劇集。

演出
呢個表唔完整，歡迎加料。
邦迪灣

邦迪灣（粵拼：bong1 dik6 waan1；英文：Bounty Bay）係皮卡恩群島一海灣，亦係南太平洋嘅港口，個名出自邦迪號（英文：HMS Bounty）嘅帆船。
因爲皮卡恩群島內嘅設施非常落後，加上境內既冇機場，又冇直升機場，所以佢亦係皮卡恩群島唯一出入島嘅地方。因為碼頭規模非常原始，停唔到大型船隻，所以啲人出入皮卡恩群島之前都要備正隻艇仔或帆船仔停正港口邊先至得。